  Виталий Пронин Туннэ Саранскысь калыкез нуись вайись транспорт эрзя но мокша кылъёсын «вераськиз».Адямиос кылзизы кин пальпотонэн, кин кырыж ымнырын.Радъясьёс валэкто: «Туннэ Россиын йӧскалык кылъёслэн нуналзы, соин вань дугдылонъёсыз эрзя но мокша кылын гинэ иворто». Та проектэз дасязы Н. Огарёв нимо университетысь филология факультетын дышетскисьёс но Мордовиысь Йӧскалык политикая министерство. Азьвыл дасям группа, кудаз пыриз 12 волонтёръёс, туннэ автобусъёслэн но троллейбусъёслэн 5 маршрутъёсазы ужазы. Соос, дугдылонниосыз ивортэм сяна, веразы Саранск городлэсь историзэ, солэн учкымон интыосыз, мордва калыкъёслэн Россие пырем дырысенызы 1000 ар тырмон сярысь.- Мукет дыръя эрзя но мокша кылын гинэ ӧвӧл, англи сямен но мед вераськозы. Кулэ ук милемлы Дунне чемпионатлы дасяськыны! - малпанзэ усьтӥз одӥгез Саранскын улӥсь. Теги: мокша мордвакылъёс Мордовия Саранск эрзя  